shoppailu arkistot - Checklistbyblond
Vaikka korkkareille ja pienen siroille ballerinoille on omat hetkensä, olen kyllä ehdottomasti tennarityttö! Onhan ne nyt vaan niin paljon mukavammat jaloissa kuin päkiän päälle käyvä ja vaivasenluita painavat korkokengät tai lättänät baltsut, joiden jälkeen korkeaa holvikaarta kivistää.
Sitä paitsi siisteissä tennareissa voi tätä nykyä mennä minne vain ja yhdistää ne minkälaiseen vaatteeseen vain! Kannatan! Tennareiden pariksi käy niin mekko kuin siistimpi housu/paitis -asu. Esim viime viikolla tennareiden parina minulla oli mustat farkut, valkoinen pitsitoppi ja vaaleanpunainen bleiseri – kävi siististä toimistoasusta heittämällä ja samalla setillä jatkoin vielä Ikean bloggaaja-tilaisuuteen töiden jälkeen.
Edelliset valkoiset Guessin tennarini ostin Nykistä. Putsailin reunoja ja kärkeä, mutta sivujen kangasosat auttamattomasti likaantuivat, eikä lähteneet enää millään puhtaaksi. Heitin poposet riskillä pesukoneeseen ja niinhän siinä sitten kävi, että käyttökelvottomaksihan ne menivät. Kangasosassa oli osin hopeoitu kuvio, joka sitten pesussa irtosi ja tilalle tuli pissankeltaisia läikkiä. Roskiin menivät. Koska kenkähyllyyni jäi yksi valkoisten tennareiden mentävä aukko, suuntasin suoraan Guessin liikkeeseen katsomaan löytäisinkö edellisille seuraajan.
Päädyin ostamaan Super Lofo -mallin, sillä se oli tosi kivannäköinen malli; kokovalkoinen kauniilla kohokuvioinnilla olematta liian bling, mutta olemalla selvästi enemmän kuin perustennari. Vaikka yleensä olen Guessin kengissä käyttänyt kokoa 38, tässä mallissa se oli yllättävän napakka ja olikin otettava kokoa isompi. Kengät olivat juuri tulleet myymälään, siellä niitä kissojen ja koirien kanssa minulle varastosta etsittiin.
Täällä aletaan vähän jo olemaan täpinöissä – lomakammassa on enää kuusi piikkiä! Sitten päästään vihdoin kunnon lämpöön ja helteeseen nauttimaan. Montenegrossa on lämpötila ensi viikollakin kolmenkympin tietämissä, ihanaa! Pääsee vihdoin maistelemaan vähän kesää, uimaan mereen ja nauttimaan ihoa hellivästä lämmöstä! Täällä kotimaassa kun tämä kesä oli suorastaan onneton.
Näissä tunnelmissa toivottelen mukavaa uutta viikkoa kaikille!
Julkaissut: Heidi / Checklist - 21.8.2017 klo 09:48 - Kommentoi on Tennarimaniaa
Julkaissut: Heidi / Checklist - 11.1.2017 klo 19:01 - 2 kommenttia artikkeliin Kyllä täällä tarkenee!
Oh boy, did we shop!!
New York on mitä mainioin paikka shoppailulle. Mahdollisuudet ovat rajattomat, merkkien määrä loputon, myymälöiden koko tajuton ja valikoima älytön. Kuitenkaan rahapussin ei tarvitse olla lottovoittajan kokoa, joskin jotkut merkit ovat kalliita tavalliselle kuolevaiselle aina ja ikuisesti, mutta Nykissä on mahdollista tehdä todellisia löytöjä edullisestikin. Omaksi suosikiksemme nostan ehdottomasti Woodburyn Outletin, jossa vierailimme jo toistamiseen. Yli 200 merkkiliikettä täynnä edullisia design-tuotteita, jotka harvoin ovat edes pelkällä Outlet-hinnalla myynnissä, vaan hinnan päältä riipaistaan usein pois vielä 20-60%! That’s what I call a bargain!
Yrittäkää kestää mukana – nyt alkaa tykitys shoppailusaldosta!! 🙂 Woodburystä tarttui ihan ensimmäiseksi matkaan Ugg-bootsit. Olen haaveillut näistä kengistä jo useamman vuoden, mutta 250 euron hinta on tuntunut aina liian rasvaiselta. Kahden vuoden takaiseltakaan reissulta en näitä ostanut, sillä ne ei vain mahtuneet budjettiin sillä kertaa. Tältä reissulta lähdin hakemaan mm. juuri näitä bootseja, joten ne ostin ihan ensimmäiseksi. Halvimmillaan olen nähnyt popoja täällä kotimaassa Stockan kanta-alessa 230 euron hintaaan, Woodburystä nämä kengät lähti mukaan alle puoleen tuosta.
Seuraavaksi suuntasin kohti Guessin liikettä ja farkkuhyllyä. Suosin matalia super skinny –malleja, mutta harmikseni näihin kinttuihin oli tarjolla tosi monta mallia, jotka jäivät lörpöttämään reisistä. Ei hyvä. Saaliikseni sainkin Woodburyn tehtaanmyymälästä ainoastaan yhden parin lempparifarkkumerkkiäni. Suomessa näistä maksaisi pitkälti toista sataa, minä ostin nämä neljällä kympillä. Toiset löysin onneksi Century21:stä, josta kohta lisää.
Jos vilkaisitte ennen reissua tekemääni To Shop -listaa, niin mainitsin huppariosastoni kaipaavan täydennystä, sillä pidän huppareita ja college-vaatteita paljon urheillessani tai vapaa-ajalla. GAP tarjosi parinkympin hintaan huppareita, joten niitä nappasin mukaan heti kaksi. Woodburyn Superdry –myymälä sen sijaan jätti kylmäksi, mutta onneksi tilanne korjaantui myöhemmin reissun aikana…:)
Omat ostokseni huipentuivat Woodburyssä Michael Korsin liikkeeseen. Lähdin ostamaan uutta vaaleansävyistä laukkua ja sen sain hankittua huikeaan -60% hintaan! Näitä laukkuja oli enää 2 kappaletta jäljellä ja minä sain kuin sainkin omani!
Ex tempore ostos sen sijaan oli kaunis kelloni! Näitä olen kuolannut jo pitkään, mutta nyt se jotenkin osui. Kelloista sai Woodburyssä -25% alen ja kun mieskin vieressä kannusti kellon ostamaan, niin kyllähän se kassalle kiikutettiin!
Jo ekan reissun jälkeen suosittelin lämpimästi mahduttamaan Nykin matkaan päivän Woodburyssä. Teen sen jälleen, sillä tuota paikkaa ei vaan voi missata! Me lähdimme liikenteeseen aamulla puoli yhdeksän bussilla, olimme n. tuntia myöhemmin ostostaivaassa ja lounaan lisäksi kiersimme kauppoja aina puoli neljään saakka, jolloin hyppäsimme paluubussiin. Liput Woodburyyn olimme ostaneet jo Suomen päässä. En voi tarpeeksi korostaa, kuinka edullisia ostoksia tuolla voikaan tehdä! Paikassa on myös monta hyvää ruokapaikkaa ja kahvilaa. Me söimme – missäs muuallakaan kuin Shake Shackissä! Siellä on niin parhaat burgerit ja pirtelöt!! Tuolla tankkauksella jaksoi kiertää kauppaa toisensa perään. Ja hei, tuolla ei kyllästy mieskään! Varsinkaan jos pitää urheilumerkeistä!
Vaikka Woodburysta teinkin jo löytöjä, jäi pari aukkoa vielä paikattavaksi. Asian korjasi Century21 – Outlet-tavaratalo. Noitahan on Manhattanilla kaksi, me suosimme suurempaa, Lower Manhattanilla sijaitsevaa myymälää. Sieltä löysin kaipaamani valkoiset tennarit Guessiltä, jotka toivoinkin löytäväni.
Ykskaks yllättäen tavaratalosta löytyi myös sama Superdryn huppari, jota oli Woodburyssä katsellut, mutta josta ei löytynyt minulle sopivaa kokoa. Mikä tuuri kävikään! Näitä oli hyllyssä enää yksi ja pidin siitä visusti kiinni aina kassalle saakka!
Etsin kuumeisesti reissussa vielä mustia tennareita, mutta mitään kivoja ei tullut vastaan. Ei edes DKNY:ltä, jonka varaan olin vähän laskeskellut. Niinpä olin jo heittänyt toivoni, kunnes Rockefeller Centerin kupeessa olevasta Michael Korsin liikkeestä bongasin ihanaakin ihanammat mustat poposet kultaisilla yksityiskohdilla. Kävelin kengät jalassa pitkin myymälää. Ne tuntuivat niin pehmeiltä, kuin olisi pilvien päällä kävellyt. Jätin kuitenkin kengät myymälään, sillä tuntui, että budjetti oli jo aika hyvin täynnä. Mies kyllä kannusti kiikuttamaan ne kassalle, mutta halusin vielä jäädä miettimään.
Pari päivää myöhemmin kolutessamme SOHOn kaupunginosan katuja, tuli Korsin myymälä vastaan. Jälleen tepastelin ne kenkulit jalassa pitkin myymälää miehen ja tyttären istuessa penkillä odottamassa melkoisen kypsän näköisinä. Aikailin kuulemma liikaa. 🙂 Tällä kertaa kannoin kengät aina kassalle asti.
Oi… ne on kyllä minusta aivan super makeat!!
Näiden ostosten lisäksi vierailin suunnitellusti Victoria’s Secretillä täydentämässä alusvaatevarastoa. Kokonaisuudessaan ostossaldo on vaikuttava, mutta kaikki tuli tarpeeseen ja olivat ennalta suunniteltuja. Ainoastaan kello oli ns. heräteostos. Satsaan nykyään mieluummin laatuun ja ostan hyväksi havaittuja merkkejä, jotka kestävät, kuten esim. Guessin farkut, jotka eivät haalistu pesussa kahden kerran jälkeen, eivätkä ala lörpöttää muodottomasti muutamassa kuukaudessa. (Edelliset farkut kahden vuoden takaa edelleen käytössä.)
Jos joitain hirvitti tämä ostosten määrä, mainittakoon, että en ole kahteen vuoteen ostanut mm. yhtiäkään tennareita, sinisiä farkkuja tai käsilaukkuja (yhtä kirpparilöytöä lukuun ottamatta). Säästin ostoshimoni ja rahani tälle reissulle täydentääkseni taas garderobiani tuotteilla, joita ei joko saa täältä tai jotka saa rapakon takaa huomattavasti paljon edullisemmin.
Nyt on taas vuosiksi eteenpäin varastoa käytettäväksi! 🙂
Julkaissut: Heidi / Checklist - 5.7.2016 klo 09:59 - 8 kommenttia artikkeliin Shoppailusaldo Nykistä
matkustusNYCshoppailusuositus
Julkaissut: Heidi / Checklist - 23.3.2015 klo 09:51 - 6 kommenttia artikkeliin Hullujen Päivien ostoslista
Julkaissut: Heidi / Checklist - 19.3.2015 klo 10:18 - 6 kommenttia artikkeliin Kevyempää kenkää
Julkaissut: Heidi / Checklist - 24.2.2015 klo 15:51 - 8 kommenttia artikkeliin Pientä sievää shoppailua